Arnold Voldemar Veiss
Arnold Voldemar Veiss (ka Arnold Voldemar Weiss; aastast 1936 Veimre; 2. märts 1899 Tallinn – 15. november 1941 Lozva, Sverdlovski oblast, Venemaa) oli Eesti kergejõustiklane, sporditegelane ja arst. 1927–1935 oli ta EKRAVE Liidu esimees. Ta oli ka Ülemaalise Eesti Noorsoo Ühenduse Tallinna Osakonna (ÜENÜTO) Spordiklubi esimees ja Eesti Akadeemilise Spordiklubi juhatuse liige. Veiss oli Eesti Kooli- ja Lastearstide Seltsi üks asutajaid. Arreteeriti NKVD poolt Tallinnas ja viidi Venemaale. Suri eeluurimise ajal Sverdlovski oblastis.